CELEX: 32017D2224
Language: lv
Date: 2017-11-30 00:00:00
Title: Komisijas Īstenošanas lēmums (ES, Euratom) 2017/2224 (2017. gada 30. novembris), ar kuru groza Īstenošanas lēmumu 2014/844/ES, Euratom, ar ko Maltai atļauj izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2017) 7861)

2.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 318/37
            
         KOMISIJAS ĪSTENOŠANAS LĒMUMS (ES, Euratom) 2017/2224
   (2017. gada 30. novembris),
   ar kuru groza Īstenošanas lēmumu 2014/844/ES, Euratom, ar ko Maltai atļauj izmantot noteiktas aptuvenas aplēses PVN pašu resursu bāzes aprēķinam
   
      
         (izziņots ar dokumenta numuru C(2017) 7861)
      
   
   (Autentisks ir tikai teksts angļu un maltiešu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               Saskaņā ar Padomes Direktīvas 2006/112/EK (2) 387. pantu Malta var, ievērojot nosacījumus, kas šajā dalībvalstī bija spēkā tās pievienošanās dienā, turpināt atbrīvojuma piemērošanu minētās direktīvas X pielikuma B daļas 9. punktā minētajiem darījumiem, kamēr tādu pašu atbrīvojumu piemēro jebkurā dalībvalstī, kas bija Kopienas dalībvalsts 2004. gada 30. aprīlī. Saskaņā ar minēto pantu šie darījumi ir jāņem vērā, nosakot pievienotās vērtības nodokļa (PVN) pašu resursu bāzi.
            
         
               (2)
            
            
               Ar Komisijas Īstenošanas lēmumu 2014/844/ES, Euratom (3) Maltai tika piešķirta atļauja izmantot fiksētu procentuālo apmēru no starpbāzes PVN pašu resursu bāzes aprēķinam darījumiem, kas minēti Direktīvas 2006/112/EK X pielikuma B daļas 8. un 10. punktā (publiskā ūdensapgāde un pasažieru transports).
            
         
               (3)
            
            
               Malta 2017. gada 25. aprīļa vēstulē lūdza Komisijai atļauju izmantot noteiktas aptuvenas aplēses PVN pašu resursu bāzes aprēķinam darījumiem, kas minēti Direktīvas 2006/112/EK X pielikuma B daļas 9. punktā (jaunas ēkas un apbūves zeme). Aprēķinot kompensāciju par jaunu ēku un apbūves zemes piegādi, Malta apbūves zemes vērtību nosaka divreiz lielāku par jaunu ēku vērtību. Precīzas apbūves zemes vērtības aprēķinam nepieciešamais administratīvais slogs nebūtu attaisnojams, salīdzinot ar attiecīgo darījumu ietekmi uz Maltas kopējo PVN resursu bāzi. Tādēļ būtu Maltai jāatļauj PVN pašu resursu bāzi aprēķināt, izmantojot aptuvenas aplēses attiecībā uz jaunām ēkām un apbūves zemi.
            
         
               (4)
            
            
               Pārredzamības un juridiskās noteiktības labad ir lietderīgi noteikt šai atļaujai termiņu.
            
         
               (5)
            
            
               Tādēļ attiecīgi jāgroza Īstenošanas lēmums 2014/844/ES, Euratom,
            
         IR PIEŅĒMUSI ŠO LĒMUMU.
   1. pants
   Īstenošanas lēmumā 2014/844/ES, Euratom iekļauj šādu 2.a pantu:
   
      “2.a pants
      Maltai ir atļauts izmantot aptuvenas aplēses PVN pašu resursu bāzes aprēķinam no 2017. gada 1. janvāra līdz 2021. gada 31. decembrim attiecībā uz darījumiem, kas minēti Direktīvas 2006/112/EK X pielikuma B daļas 9. punktā (jaunas ēkas un apbūves zeme).”
   
   2. pants
   Šis lēmums ir adresēts Maltas Republikai.
   
      Briselē, 2017. gada 30. novembrī
      
         
            Komisijas vārdā –
         
         
            Komisijas loceklis
         
         Günther OETTINGER
      
   
   
      (1)  OV L 155, 7.6.1989., 9. lpp.
   
   
      (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
   
      (3)  Komisijas 2014. gada 26. novembra Īstenošanas lēmums 2014/844/ES, Euratom, ar ko Maltai atļauj izmantot noteiktas aptuvenas aplēses PVN pašu resursu bāzes aprēķinam (OV L 343, 28.11.2014., 33. lpp.).